Coordonatorul de spectacole din cadrul Școlii Populare de Arte Târgu Jiu și fost dansator al Ansamblului Artistic Profesionist "Doina Gorjului", Cătălin Ceaușu, a încetat din viață la vârsta de doar 48 de ani.
Tristul anunț a fost făcut chiar de către reprezentanții Școlii Populare de Artă Târgu Jiu Târgu Jiu.
"Am aflat, cu durere în suflete, despre tragica trecere la cele veșnice a colegului și prietenului nostru, Cătălin Ceaușu. Dispariția sa bruscă a lăsat un gol imens în sufletele noastre, a celor care l-au cunoscut și l-au apreciat!
Odihnește-te în pace, dragă coleg, Cătălin Ceaușu!
Dumnezeu să te ierte! Drum lin spre alte tărâmuri!" este mesajul postat pe pagina de socializare a Școlii Populare de Artă "Constantin Brâncuși" din Târgu Jiu.
Se pensionase pe caz de boală
Cătălin Ceaușu lucrase ca dansator la "Doina Gorjului" și se pensionase pe caz de boală. El avea probleme de sănătatea.
"A fost o lovitură pentru noi toți. Știu că se refăcuse. O să fim prezenți la înmormântare", a spus Gheorghe Porumbel, directorul Ansamblului Artistic Profesionist "Doina Gorjului".